নবীগঞ্জ প্রতিনিধি ॥ নবীগঞ্জে জমির সীমানা নিয়ে বিরোধের জের ধরে সংঘর্ষে ৬ জন আহত হয়েছেন। গুরুতর আহত দুইজনকে সিলেট ওসমানী মেডিকেল কলেজ হাসপাতালে প্রেরণ করা হয়েছে। অন্যান্য আহতদের চিকিৎসা দেওয়া হয়েছে। পুলিশ ঘটনাস্থলে গিয়ে পরিস্থিতি নিয়ন্ত্রণ করলেও উভয় পক্ষের লোকদের মধ্যে উত্তেজনা বিরাজ করছে। জানা যায়, গতকাল মঙ্গলবার বিকালে ঢাকা-সিলেট মহাসড়কের সঈদপুর বাজার নামকস্থানে জমির সীমানা নিয়ে বিরোধের জের ধরে উমরপুর গ্রামের আইনুল হকের সাথে একই গ্রামের কাচা মিয়ার কথা কাটাকাটি হয়। এক পর্যায়ে উভয় পক্ষের মধ্যে সংঘর্ষ বাধে। এতে কাচা মিয়া (৬৫), সিরাজ মিয়া (৪৫), আইনুল হক (৪২), সৈয়দ সামছুল (২৪), অপু মিয়া (২৩) আহত হন। খবর পেয়ে পুলিশ ঘটনাস্থলে পৌছে পরিস্থিতি নিয়ন্ত্রন করে। এ দু’টি পক্ষের মধ্যে দীর্ঘদিন ধরে ...